ΓΡΑΠΤΗ ΕΡΩΤΗΣΗ E-1364/00

υποβολή: Marielle De Sarnez (PPE-DE) προς την Επιτροπή

(4 Μαΐου 2000)

Θέμα: Δια βίου κατάρτιση

Η δια βίου κατάρτιση και η πρόσβαση στις νέες τεχνολογίες έχουν ανακηρυχθεί στοιχεία προτεραιότητας με τα οποία ο κάθε πολίτης θα μπορέσει να εργαστεί στην κοινωνία της πληροφορίας και της γνώσης. Με βάση το ανωτέρω,πολογίζει η Επιτροπή να εφαρμόσει κοινοτικό πρόγραμμα που θα έχει ως στόχο την προαγωγή της δια βίου κατάρτισης;

Απάντηση της κ. Reding εξ ονόματος της Επιτροπής

(26 Ιουνίου 2000)

Η δια βίου μάθηση προωθείται ήδη μέσω αρκετών κοινοτικών προγραμμάτων και ενεργειών. Ύστερα από το Ευρωπαϊκό έτος δια βίου εκπαίδευσης και κατάρτισης το 1996, η δια βίου μάθηση αποτελεί πιο σαφή πλευρά της νέας φάσης των κοινοτικών προγραμμάτων για την εκπαίδευση (Σωκράτης), την επαγγελματική κατάρτιση (Leonardo da Vinci) και την πολιτική για τη νεολαία (Νεολαία).

Η Ευρωπαϊκή Επιτροπή προετοιμάζει τώρα δύο νέες πρωτοβουλίες που συνδέονται άμεσα με τη δια βίου μάθηση, συγκεκριμένα μια ανακοίνωση για την ηλεκτρονική μάθηση προκειμένου να παρέχει ψηφιακή παιδεία και ευρεία πρόσβαση στη μάθηση σε όλους τους πολίτες, και μια ανακοίνωση για τη δια βίου μάθηση για την ενεργό συμμετοχή των πολιτών στην Ευρώπη της γνώσης. Η τελευταία έχει σκοπό να δώσει ώθηση στην ευρωπαϊκή διαδικασία για την εφαρμογή της δια βίου μάθησης, ιδίως μετά τα συμπεράσματα της Λισαβόνας, να συνοψίσει τα επιτεύγματα όσον αφορά την ανάπτυξη της δια βίου μάθησης σε επίπεδο κρατών μελών και Ευρωπαϊκής Κοινότητας, να αναπτύξει ένα εννοιολογικό πλαίσιο που να προσδιορίζει τις προκλήσεις και τους τομείς δράσης και να προτείνει συστάσεις για δράση όσον αφορά τους στόχους, τα σημεία αναφοράς ή τις κατευθυντήριες γραμμές με τηνποστήριξη δεικτών και πληροφοριών.

Επιπλέον η δια βίου μάθηση χρηματοδοτείται από το στόχο 3 του Ευρωπαϊκού Κοινωνικού Ταμείου. Οι καινοτόμες προσεγγίσεις της δια βίου μάθησης χρηματοδοτούνται επίσης από την κοινοτική πρωτοβουλία EQUAL. Η δια βίου μάθηση προωθείται επίσης από τις ευρωπαϊκές κατευθυντήριες γραμμές για την απασχόληση (διαδικασία του Λουξεμβούργου) σύμφωνα με τις οποίες τα κράτη μέλη, σε συνεργασία με τους κοινωνικούς εταίρους, θα αναπτύξουν τη δια βίου μάθηση βάσει ενός ευρέος ορισμού και ακολουθούμενης από συγκεκριμένους στόχους.

Η προώθηση της δια βίου μάθησης λαμβάνεται επίσηςπόψη στα ερευνητικά προγράμματα του 3ου, 4ου και 5ου προγράμματος πλαισίου, συγκεκριμένα στο πρόγραμμα έρευνας και τεχνολογικής ανάπτυξης DELTA για τις τεχνολογίες μάθησης, τις εφαρμογές της τηλεματικής για την εκπαίδευση και τη μάθηση και στο πλαίσιο του προγράμματος τεχνολογίες της κοινωνίας της πληροφορίας (IST) που αφορά εφαρμογές στην εκπαίδευση και στην κατάρτιση. Η πρόσκλησηποβολής προτάσεων το Φεβρουάριο του 2000 είχε αφιερωθεί

συγκεκριμένα στον εκπαιδευόμενο πολίτη και στις σχετικές νέες τεχνολογίες, προσεγγίσεις, μεθόδους καιπηρεσίες που διευκολύνουν την παροχή κινήτρων για τη δια βίου μάθηση και την πρόσβαση σε αυτήν ολόκληρου του πληθυσμού.

Ύστερα από τα συμπεράσματα του Ευρωπαϊκού Συμβουλίου της Λισαβόνας στις 23-24 Μαρτίου 2000, το προτεινόμενο σχέδιο δράσης της Ευρωπαϊκής Επιτροπής για την πρωτοβουλία ηλεκτρονική Ευρώπη περιλαμβάνει δύο συγκεκριμένους στόχους που θα επιδιωχθούν: Η προετοιμασία της νεολαίας για την ψηφιακή εποχή και Η εργασία στην οικονομία που βασίζεται στη γνώση.